Likumprojekts

**Grozījumi Administratīvo teritoriju un apdzīvoto vietu likumā**

Izdarīt Administratīvo teritoriju un apdzīvoto vietu likumā (Latvijas Republikas Saeimas un Ministru Kabineta Ziņotājs, 2009, 3.nr.; Latvijas Vēstnesis, 2010, 23., 149.nr.; 2011, 112., 202.nr.; 2015, 64. nr.) šādus grozījumus:

1. Izteikt 11. pantu šādā redakcijā:

“**11**. **pants. Ciemi**

1. Ciema statusu piešķir un atceļ novada dome. Ciema statusu piešķir:
2. esošai vai jaunveidojamai (plānotai) apdzīvotai vietai ar kompaktu apbūvi un pilsētvidei raksturīgiem elementiem (ielas, centralizēta ūdensapgāde un kanalizācija), šādam ciemam (kompaktas apbūves ciems) novada teritorijas plānojumā nosaka ciema teritorijas robežas;
3. vēsturiskai apdzīvotai vietai ar kompaktu vai izklaidu apbūvi ar apvienojošu nosaukumu, bez pilsētvidei raksturīgiem elementiem, kurai novada teritorijas plānojumā nenosaka robežas. Šādiem ciemiem (adresācijas ciems) novada dome nosaka tikai ciema nosaukumu un ciemā ietilpstošās adreses.

1. Lēmumu par ciema statusa piešķiršanu vai atcelšanu, kā arī ciemā ietilpstošo adrešu uzskaitījumu vai tā grozīšanu novada pašvaldība piecu darba dienu laikā pēc lēmuma parakstīšanas nosūta Valsts zemes dienestam.
2. Kompaktas apbūves ciemos piemēro Aizsargjoslu likumā ciemiem paredzētās aizsargjoslu normas.
3. Adresācijas ciemos piemēro normatīvajos aktos par teritorijas plānošanu, aizsargjoslu noteikšanu, būvniecību, nekustamā īpašuma objektu apgrūtinājumu un nekustamā īpašuma lietošanas mērķu noteikšanu, kadastrālo uzmērīšanu, kadastra objektu reģistrāciju, kā arī par saimnieciskās darbības veikšanu lauku apvidus teritorijām noteiktās prasības.
4. Baltijas jūras un Rīgas jūras līča piekrastes aizsargjoslā ciemu teritorijas robežu noteikšanu papildus šā panta pirmajā daļā noteiktajai kārtībai nosaka Aizsargjoslu likums.
5. Ja ciema statuss apdzīvotai vietai atcelts, tad bijušā ciema nosaukuma izmantošanu nosaka normatīvie akti vietvārdu informācijas jomā.”
6. Papildināt pārejas noteikumus ar 27. punktu:

“Apdzīvotai vietai, kas atbilst šā likuma 11. panta pirmās daļas 2. punktam, bet ciema statuss ir atcelts, novada dome līdz 2020. gada 31. decembrim var pieņemt lēmumu par ciema statusa (adresācijas ciema) atjaunošanu, ko novada pašvaldība piecu darba dienu laikā pēc lēmuma parakstīšanas nosūta Valsts zemes dienestam. Lēmumam par ciema statusa atjaunošanu pievieno sarakstu ar ciemā ietilpstošām adresēm.”

Iesniedzējs:

Vides aizsardzības un reģionālās attīstības

ministrs Kaspars Gerhards

A.Pīlēģis 67026530

[arvids.pilegis@varam.gov.lv](mailto:arvids.pilegis@varam.gov.lv)